cyanic-selkie/wikianc huggingface dataset:
FK Sloboda Tuzla
Bosna i Hercegovina
U sezoni 2014/15. Sloboda ponovo igra Premijer Ligu, sa klupe ih predvode Denis Karić, zatim Acadio Casemiro, a nakon zimske pauze na klupu dolazi Husref Musemić. Uz Musemića dolaze nova pojačanja sa ciljem opstanka u Premijer Ligi, od kojih su najzvučnija Almir Bekić, Zajko Zeba, Dilaver Zrnanovic, Mersudin Ahmetović i drugi, Sloboda uspjeva nakon nekoliko kola obezbjediti opstanak i početi pripreme za sezonu 2015/2016.
Početkom 2015. godine, predsjednik Slobode Azmir Husic javnosti objedlodanjuje plan djelovanja i razvoja FK Sloboda pod nazivom "Zlatna Karika", koji predviđa da sa njegovim kapitalom uz pomoć općine Tuzla Sloboda napravi iskorak. Početkom jula 2015. godine plan je usvojen na skupštini FK Slobode.
U sezoni 2015/2016 Sloboda je zabilježila najbolji rezultat u Premijer Ligi BIH plasmanom na drugo mjesto, te je igrala u finalu Kupa BiH u kojem je izgubila od ekipe FK Radnik Bijeljina ukupnim rezultatom 4:1 (1:1, 3:0). Ekipa Husrefa Musemića je osvojenim drugim mjestom u PL BIH osigurala plasman u prvo pretkolo Evropske Lige. Nakon dvije odigrane utakmice sa ekipom Beitar iz Izraela (0:0, 1:0), Sloboda je okončala svoj nastup u Evropskoj Ligi.
Igrači
''Posljednja izmjena: 21. juli 2019.''
Manuel I Komnen
Manuel je preoblikovao političku kartu Balkana i istočnog Mediterana, stavljajući Kraljevinu Ugarsku i Outremer pod bizantijsku hegemoniju nastupajući agresivno protiv svojih susjeda na zapadu i istoku. Međutim, pred kraj vladavine Manuelovi uspjesi na istoku su bili ugroženi ozbiljnim porazom kod Myriokephalona. Iako su se Bizantijci oporavili, Manuel je sklopio povoljan mir sa sultanom Kilij Arslanom II. Myriokephalon se pokazao kao konačni napor carstva da povrati Anadoliju od Seldžučkih turaka.
Grci su ga nazvali Veliki (grčki: ὁ Μέγας) zbog njegove inspirativne lojalnosti. Pojavljuje se i kao historijski junak u djelu koji je napisao njegov pratilac Jovan Kinam, u kojem svaku vrlinu pripisuje njemu. Iako je bio pod uticajem zapadnih krstaša, uživao je ugled "blagoslovljenog cara Konstantinopolja" u dijelovima latinskog svijeta. Moderni historičari su, međutim, bili manje entuzijastični. Neki od njih tvrde da je neka velika sila rukovala njegovim ličnim dostignućima, jer je bizantijska imperijalna moć katastrofalno pala nakon njegove smrti.
FK Sloboda Tuzla
Stadion
Stadion Tušanj je stadion na kojem FK Sloboda igra svoje utakmice punih 56 godina. Nosi ime po dijelu grada Tuzle u kojem je smješten. Stadion se počeo graditi u proljeće 1947. godine. Radilo se udarnički, svakodnevno su dolazile brigade mladih iz tadašnjih kvartova, iz škola, pomagali radnici iz preduzeća. Međutim, teško vrijeme poslije Drugog svjetskog rata, puno bitnijih stvari u to vrijeme kao i činjenica da se sistem takmičenja tih godina stalno mijenjao pa su i ambicije Slobode se mijenjale, su doprinijeli da radovi na Tušnju utihnu. U to vrijeme Sloboda je igrala na terenu Proletera iz Kreke. Teren se nalazio na prostoru današnjeg novoizgrađenog tržnog centra Tuš na Ircu.
Iz tog vremena ostaće upamćena prva noćna utakmica u Tuzli. Naime te noći, 4.avgusta 1956. godine, u okviru tadašnje Zonske lige Sloboda je ugostila Željezničar iz Sarajeva.
Formiranje Zonske lige 1955.godine, u kojoj je Sloboda igrala sa timovima kao što su Sarajevo, Borac, Čelik, Željezničar, je počelo privlačiti veliku pažnju tuzlanske publike. Slobodine dobre igre i visoka pozicioniranost su reanimirale radove na Tušnju. Svečano otvaranje se desilo 28.jula 1957. godine za koju se upriličila prijateljska utakmica Sloboda-Zagreb.
Iako je rezultat bio u drugom planu Sloboda je visoko slavila rezultatom 5:2 (0:1). Bio je to događaj decenije u Tuzli, a okupilo se preko 10.000 gledalaca na tek izgrađenom Tušnju.
Utakmicu su sudili sudije Mesud Skokić, Miralem Behlilović i Jure Kordić.
Tušanj je sljedeću deceniju postao gost ekipama iz cijele bivše države jer je Sloboda ubrzo nakon otvaranja stadiona ušla u Drugu saveznu ligu, tačnije 1958. godine gdje je uz dva jednogodišnja izleta u Prvu saveznu ligu (1959/60 i 1962/63) uspješno se takmičila sve do 1969. godine.
Tušanj je bio mjesto na kojem su mnogi naši očevi i majke učestvovale na sletovima povodom svečanih dana bivše države, kao i na manifestacijama obilježavanja postojanja kluba.
Odlične igre, zapažena rola u Prvoj saveznoj ligi i Kupu Maršala, kao i trka za prestižom su rezultirale izgradnjom reflektora čija je gradnja dovršena 1979. godine.
Do početka 90-tih većih radova na Tušnju nije bilo iako je u Rudarskoj 2 godinama stajala maketa nadogradnje stadiona. Došao je još jedan rat, promijenilo se puno stvari. Sloboda pored par ekipa koje su bile standardni prvoligaši u ligi bivše države počinje da se takmiči sa ekipama koje su prije rata igrale republičke pa i među općinske lige. Naravno, u tim prvim godinama je bilo puno prioritetnijih, egzistencijalnih stvari. Ipak, ne možemo se oteti utisku da je upravo u tim prvim poslijeratnim godinama, krajem 90-tih, interesovanje za za utakmice bio mnogo veći nego što je sada u sadašnje vrijeme. Tušanj je rijetko bivao ispod 4-5 hiljada posjete, a na utakmicama sa starim rivalima Sarajevom, Željezničarem, Čelikom je bio i više od 8.000 gledalaca. U to vrijeme tribine su bile pune, a već afirmirana navijačka skupina Fukare Tuzla je dupke punila stajanje.
Prvih godina novog milenijuma osvanule su i nove stolice što je dalo novo ruho izgledu tribina.
Type 69
Historija
Odnosi između Kine i Zapada su tokom 1980-ih zatoplili, pa je tako Kina mogla uvesti neke zapadne tehnologije kako bi unaprijedila svoje sisteme naoružanja. Type 69 je nadograđen zapadnjačkim sistemima poput britanskog SUP-a Marconi i topa L7 105 mm. Nova verzija tenka nazvana je Type 79, što predstvalja zaključak kineske prve generacije borbenih tenkova.
Iako kineska armija nije bila zadovoljna karakteristikama Type 69, on je imao jako dobar izvoz u druge zemlje. Preko 2.000 Type 69 tenkova je prodano tokom 1980-ih. Jendostavnost, niski troškovi tenka predstavljali su ga primamljivim na tržištu, a Kina ih je stotine prodala objema zaraćenim stranama tokom iransko-iračkog rata, mnoge tenkove je kasnije koristila iračka vojska tokom zalivskog i rata u iraku 2003. godine.
Mijanmarska vojska je Type 69 tenkove upotrijebila u pograničnom sukobu protiv tajlandskih M60 Patton tenkova.
Type 69/79 imaju gotovo isti trup i kupoli kao i njihov prethodnik Type 59. Razlikuju se po tome što su snadbjeveni boljim tehnološkim rješenjima koja su nabvaljena od zapadnih zemalja.
Danas je u kineskoj armiji ostalo još nekoliko stotina ovih tenkova koji su uglavom u rezervi ili se koriste za obuku, zamijenili su ih noviji Type 96 i Type 99.
Iračka upotreba
Tokom 1980-ih godina režim Sadama Huseina je od Kine nabavio stotine ovih tenkova. Zapadni analitičari tvrde da je Irak do zalivskog rata svoje Type 69 tenkove nadograđivao topovima kalibra 105 mm, minobacačima 60 mm i topovima 125 mm sa automatskim punjačem. Svi tenkovi su imali nadograđen oklop sa prednje strane. Ove verzije su poznate kao Type 69-QM. Tokom zalivskog rata jedinice opremljene ovim tenkom su se pokazale boljima, nego Sadamova republička garda koja je bila opremljena tada modernim T-72 tenkovima, razlog tome može biti Sadamova odluka da se T-72 trebaju sačuvati.
Tokom rata u Iraku 2003. godine iračka vojska je koristila ove tenkove u borbi protiv američke vojske, ali su imali značajnih gubitaka, računajući gubitke od borbenih helikoptera AH-1 Cobra. OSim standardne upotrebe koristili su ih kao artiljerijska oruđa ili obične zapreke na cestama.
Type 69
Ova verzija se široko izvozila i proizvodila pod licencom u Pakistanu od strane Heavy Industries Taxila (HIT).
Type 79
Izmjene su uključivale:
Baza (hemija)
Neutralizacija
Osnove neutralizacije su zasnovane na činjenici, da se karakteristike kiselina pri mješanju sa nekom bazu ne upotpunjavaju nego se poništavaju. Tako naprimjer neka baza se sa pogodnom količinom neke kiseline neutralizira. U toj reakciji baze i kiseline nastaje voda.
Server datoteka
Server datoteka ili datotečni server jest računar spojen na mrežu koja pruža mrežnu lokaciju računarskih datoteka (kao što su tekst, slika, zvuk, video) kojem mogu pristupiti radne stanice (klijenti).
Vrste
Server datoteka može biti namjenski ili nenamjenski. Namjenski server je dizajniran posebno za korištenje kao server na koji se spajaju radne stanice.
Serveri datoteka se mogu kategorisati i metodom pristupa: Serverima na internetu se pristupa preko File Transfer Protocol-a ili HTTP-a. Unutar lokalne mreže obično se pristupa preko SMB/CIFS protokola (Windows i Unix-ov) ili NFS protokola (Unixu-slični sistemi).
Baza (hemija)
Neutralizacija
Reakcija natrij-hidroksida u i sa vodom daje "živu sodu":
Reakcija hlorovodika u i sa vodom daje hlorovodičnu kiselinu:
Reakcija "žive sode" sa hlorovodičnom kiselinom (neutralizacija):
Najvažniji dio ovog procesa je reakcija između hidroksid- i oksonij-iona:
FK Sloboda Tuzla
Stadion
U periodu 2007-09 stadion Tušanj ponovo postaje sve češća tema u kuloarima. U 2008. godini Općinsko vijeće je donijelo odluku o osnivanju „Javne ustanove gradski stadion Tušanj“ čime je preuzelo na sebe obavezu gradnje stadiona. Krajem juna 2009. godine putem medija je obaviještena javnost o skorom početku gradnje Sjeverne tribine sa 1. julim 2009. godine kao datumom početka radova. Radovi na Tušnju su počeli 01. jula 2009. godine, u 11.30h rušenjem ulaza na stajanje starog 52 godine. Radovi na izgradnji sjeverne tribine još uvijek traju. Rebalansom budžeta grada Tuzle usvojenim u decembru 2015. planirana je izgradnja istočne tribine stadiona Tušanj.
Navijači
Nakon avantura i kratkih izleta u Prvu ligu Jugoslavije došla je sezona 1968/69. Razigravanje za Prvu ligu se igralo sa Budućnosti iz Podgorice. Fenomenalnih 3:0 za crveno-crne u uzvratu u Podgorici odjeknulo je kao bomba u slanom gradu. Svi koji su mogli išli su do Sarajeva dočekati igrače na aerodromu. Do Tuzle u koloni je već bilo nekoliko stotina automobila. Svečani doček je održan na trgu i tako je sve počelo. Godine odličnih izdanja Slobode u Prvoj ligi su postale standard, Tušanj je bio pun, prosjek je bio 10-12 hiljada na stadionu, a naravno sve je gorilo kada su dolazili ekipe velike četvorke.
U tim godinama A tribina Tušnja okuplja one najvatrenije. Bili su to ljudi svih profila, svih zanimanja, raznih imovinskih stanja, ali svi su bili vatreni i strastveni u svojoj ljubavi prema Slobodi. Upravo po tome se A tribina i razlikovala od ostalih tribina. Spontano se formiraju društva, ekipice, njihova mjesta su bila poznata na A tribini.
Krajem 70-tih svim klincima koji su dolazili u Univerzitetsku i od koji je većina kasnije poslije postala jezgro grupe koja organizirano počinje pratiti tuzlanske klubove prvo pod nazivom "Red-Black Killers", a kasnije "Fukare".
Prve godine poslije rata donose veliko rivalstvo sa zeničkim Čelikom pa samim time i sa Robijašima. Ono što je interesanto ja da su tada odnjegovana pojedina prijateljstva na toj relaciji koja su se poslije prenosila na novije generacije te se i danas zadržao jedan zdrav, sportski i prijateljski odnos sa mnoštvo ličnih poznanstava i prijateljstava.
U međuvremenu opšte stanje na BH tifo sceni dobija sasvim drugi izgled. Sukobi postaju svakodnevnica pa tako i naša grupa nije izuzetak. Stvara se tradicija sukoba sa Manijacima, Hordama, Ultrasima. Vrlo česti neredi u našem gradu na Fukare bacaju pogrešnu percepciju grada pa tako se Fukare personificiraju sa nečim lošim, ali obzirom da isto breme nosi većina grupa to je stvar sa kojom se mora živiti i mijenjati.
Treneri
thumb|[[Miroslav Blažević, bivši trener Slobode|204x204px]]
Šabanci (Goražde)
Šabanci su naseljeno mjesto u gradu Goraždu, Bosna i Hercegovina.
Corel
Corel Corporation skraćenica od ("Cowpland Research Laboratory") jeste kompanija koja proizvodi računarski software, sa sjedištem u Ontario, Kanada, i koja je specijalizovana u procesiranju grafike, slično kompaniji Adobe Systems. Poznata je po svojim programima kao što su: CorelDRAW, Paint Shop Pro i proizvodima od kasnije kupljenih glavnih rivala, kao što je Ulead Systems.
Historija
Corel je osnovao Michael Cowpland 1985., kao istraživačkunlaboratoriju. Komapnija je zabilježila veliki uspjeh u veoma brzom tehničkom rastu 1990-tih sa proizvodom CorelDraw, pa su i postali najveća sotverska kompanija u Kanadi. 1996. kupuju Novell WordPerfect i počinju se nadmetati protiv Microsofta. Međutim, nisu uspjeli održati korak sa taktikom svog konkurenta koji je preinstalirao kopije Word na nove računare.
U augustu 2000. Cowpland je optužen za aferu sa dionicama, i napustio je firmu. Novo rukovodstvo se fokusira na Corel kao glavni proizvod.
Grb Kirgiške SSR
mini|desno|250px|Grb Kirgiške SSR Grb Kirgiške SSR je usvojen 23. marta 1937, od strane vlade Kirgiške SSR. Grb se bazira na grbu SSSR-a. Prikazuje simbole poljoprivrede, pamuk i pšenicu. U sredini grba se nalazi prikaz Tien Shan planine okružen narodnim motivima kirgiškog naroda. Crvena zvijezda iznad grba je dodana 1948. godine. U donjem dijelu grba se nalaze srp i čekić. U sklopu grba se nalazi i moto SSSR-a "Proleteri svih zemalja, ujedinite se!" napisan na kirgiškom i ruskom jeziku. U dnu grba se nalaze natpis "Кыргыз С.С.Р.".
Grb je bio na snazi do 1992, kada je zamjenjen današnjim grbom Kirgistana.
Jama džamija
thumb|200px|Sofi Mehmed-pašina džamija
Jama ili Sofi Mehmed-pašina džamija nalazi se u banjalučkom naselju Gornji Šeher.
Historija
Jama džamiju izgradio je Sofi Mehmed-paša kao prvi bosanski namjesnik sa sjedištem u Banjoj Luci između 1554. i 1555. godine, i prostorno je najveća, a druga po starosti džamija na području Banje Luke. Pod zaštitom UNESCO-a kao kulturni spomenik svjetske baštine III. kategorije.
Rušenje
Minirana je i do temelja srušena 4. jula 1993. za vrijeme rata u Bosni i Hercegovini.
Obnova
Obnova džamije je završena (obnova počela 8. septembra 2001).
Likovi u "Smallvilleu"
Ovaj članak sadrži biografije likova američke dramsko akcione/avanturističke/naučno-fantastične televizijske serije Smallville.
Clark Kent
Clark Kent (Tom Welling) je glavni lik serije. Kao jedini preživjeli uništenja planete Kripton došao je u Smallville (i na Zemlju) tokom meteorske kiše u 1989. godini. Na početku serije Clark ima 15 godina i kreće u srednju školu u Smallvillu (Smallville High School). Tek tad dolazi do saznanja o svom porijeklu i to saznanje ga puno muči. Priče iz Smallvilla se okreću oko Clarka, njegovog prihvatanja svojih natprirodnih moći, svoje uloge u društvu i svojih relacija s drugima, najznačajnije s Lex Luthorom i Lanom Lang. On to čini uz podršku svojih roditelja, posebno svog oca.
Clarkova mistika i opće poznata (ozloglašena?) navika da bude heroj ga čini zaokupiranim i (conflicted ??) tinejdžerom. Često je rascijepljen između svojih osjećaja prema Lani i potrebe da je zaštiti od istine. Njegova potreba da sakrije svoj identitet ga također često dovodi do neslaganja sa svojim najboljim prijateljem Lexom. Chloe Sullivan, njegova saradnica u školskim novinama gaji romantične osjećaje prema njemu, koje maskira prijateljstvom.
Clark ima veliko srce i ne želi da išta stoji između njega i njegovih prijatelja – prije svega Lane. Nažalost, njegove moći mu ne dozvoljavaju da bude potpuno iskren prema ljudima koje voli. Da bi spriječio razotkrivanje u medijima Clark mora uvijek biti pažljiv pri korištenju svojih moći. U početku, jedini ljudi s kojima govori o svojim moćima su njegova majka, otac i Pete. Na kraju kaže istinu svojoj djevojci, Alicii Baker. Kasnije, njegov posvojeni brat, Ryan James, i Chloe također otkriju njegove moći. I nekoliko drugih osoba nabasaju na njegovu tajnu, ali je uvijek zaborave, umru ili nestanu. Clark se nada da će jednog dana moći otvoreno podijeliti svoju tajnu s ljudima oko sebe, ali čini se malo vjerovatno da će se to desiti.
Clark je bio u mogućnosti da komunicira sa svojim biološkim ocem Jor-Elom putem svemirskog broda koji ga je doveo na Zemlju, a nakon njegovog uništenja činio je to uz pomoć pećina čije indijanske slike naizgled prikazuju priču o njegovoj prošlosti i budućnosti. Pećine su Clarku također omogućile da nauči čitati svoj maternji kriptonski jezik. Clark zamjera Jor-Elu to što je ovaj pokušao da manipuliše njime da iskoristi svoje moći s ciljem da jednog dana zavlada svijetom. Tokom ljeta prije njegove završne godine u srednjoj školi Clarkov biološki otac ga je kidnapovao, isprao mu mozak i vratio ga nazad kao bezosjećajnog i poslušnog kriptonskog Kal-Ela. Njegov istiniti identitet je vraćen Marthinom intervencijom crnim kriptonom.
Izuzevši njegove moći te neprestani heroizam Clark je normalan tinejdžer koji se pokušava boriti sa izazovima svakodnevnice. Rado pomaže svojim roditeljima na farmi i čak donosi i tešku odluku da putuje do koledža i nazad svaki dan umjesto da odseli tako da Jonathan (koji ima zdravstvenih problema zbog vlastitih obračuna sa Jor-Elom) ne bi morao sâm voditi farmu. Clark radi kao novinar za školske novine ("Baklja") 4 godine; na zadnjoj godini u srednjoj školi odlazi na probu za školski američki fudbalski tim i veoma brzo postaje kapiten uprkos svom statusu novajlije. Mjesto gdje najrađe provodi slobodno vrijeme je tavan u porodičnoj staji, koji je njegov otac nazvao Zamak samoće (asocijacija na Supermenovo buduće utočište na Sjevernom Polu).
Lana Lang
Ranije djevojka iz susjedstva, Lana Lang (Kristin Kreuk) je ljubav Clarkovog života. Ona također osjeća nešto prema njemu. Nažalost, svaki dan koji prođe a da joj Clark ne kaže svoju tajnu samo ih još više udaljava. Lana je djevojka slobodnog duha i voli jahati konje. Osim toga što se bavi jahanjem, članica je školske navijačke ekipe, te gimnastičarka. Pohađa nekoliko dodatnih sekcija uključujući francuski, umjetnost, matematiku i literarnu sekciju. Dobrovoljno radi u Staračkom domu u Smallvilleu; njena navijačka ekipa je osvojila prvo mjesto na ljetnom takmičenju; osvojila je mnoge nagrade u jahanju. Pored svojih mnogobrojnih slobodnih aktivnosti Lana je također i upravnica i suvlasnica (u partnerstvu s Lexom Luthorom) Talona, obnovljenog kina koje je pretvoreno u caffe bar u egipatskom stilu. Talon je lokalno tinejdžersko "središte" za okupljanje zbog "najboljeg kapućina u Smallvilleu" i povremene svirke uživo. Lana se često može vidjeti kako puni posude sa slatkišima i tacne s keksima.
I pored svoje veoma angažovane ličnosti, Lana ne može sakriti bol u srcu. Tokom meteorske kiše izgubila je roditelje i sad pokušava da se pronađe, vođena jedino od strane svoje tetke Nell. Lana nosi/nosila je hamajliju oko vrata, napravljenu od meteorita koji je ubio njene roditelje (kriptonit). Njena veza s Clarkom je za nju konstantan izazov i borba, jer je duboko unutar sebe podijeljena zbog toga što "ne poznaje kompletnog čovjeka".
Lex Luthor
Lex je bio izbačen iz koledža i, na svoju stravu, nije bio pozvan da pomogne voditi korporaciju svoga oca, već je umjesto toga imenovan da vodi malu fabriku gnojiva u Smallvillu. Događaj koji će u velikoj mjeri uticati na kasniji razvoj se dešava kada Lex udari Clarka svojim autom i Clark mu tada spasi život. Nakon nesreće u kojoj je zamalo poginuo, Lex kuje prijateljstvo s Clarkom, vjerujući da im je suđeno da budu prijatelji. Oni postaju veoma bliski, ali se stvari počinju razvijati u drugom pravcu kada Lex, uklet obuzimajućom radoznalošću, počinje kopati sve dublje u misterije Clarka i njegove porodice. Nadalje, vremenom počinje gubiti povjerenje u Clarka koji neprestano laže da bi sakrio svoj pravi identitet. Njihovi lični interesi dolaze u konflikt i počinju razarati njihovo prijateljstvo. Veza među njima je kritično oštećena u 3. sezoni kada Clark otkriva da Lex ima cijelu prostoriju posvećenu osobenostima vezanim za Clarka.
Lionel je odgajao Lexa da bude sumnjičav i da se koristi prevarom i obmanom da postigne svoj cilj i njegove lekcije ne prestaju Lexovim odrastanjem. Lionelova ekstremna okrutnost i nehumana djela čine da Lex postaje paranoidan prema svojoj okolini, a posebno prema bilo čemu što bi moglo imati veze s njegovim ocem. Njihova veza dolazi do kritične tačke u 3. sezoni kada Lex otkriva da je njegov otac ubica, te ga šalje u zatvor. U 4. sezoni Lex postaje obuzet svojim nastojanjem da pronađe tri kamena za koje se kaže da kad se sastave oslobađaju znanje svemira. Potraga za ovim kamenjem dodatno uništava njegov odnos s Clarkom i sa svojim ocem i gura ga dalje prema mračnoj strani. 4. sezona također dalje diskretne naznake da je Lex razvio romantične osjećaje prema Lani, što može biti nedjeljivo vezano za njegov konačni pad u nemilost. Tokom emisije "Pitanja i Odgovori" kreatori serije otkrili su da je Bruce Wayne išao u internat s Lex Luthorom. Da li će se ovo ikada inkorporirati u seriju ostaje da se vidi zbog zakonskih pitanja sa Warner Brothers.
Chloe Sullivan
Mlada novinarka i izvanredna izvjestiteljka s terena, Chloe Sullivan (Allison Mack) posjeduje vještinu dolaženja do istine. Ona je izvjestiteljka i urednica u "Baklji", novinama u Smallville High School. Također održava "Wall of the Weird" (Zid čudnih stvari) na koji stavlja članke i teorije koje često dodiruju bizarne i čudne događaje koji se dešavaju u Smallvillu, a čija većina je povezana s efektima meteorskog kamenja (poznatijeg kao kripton). Za Chloe, doći do istine ponekad znači i dovesti se u nevolje. Često je dolazila u mutne situacije s istaknutim ljudima poput Lionel Luthora.
Chloe je rođena u Metropolisu, a doselila je u Smallville sa svojom porodicom kad je njen otac počeo raditi u Luthor Korporaciji (LuthorCorp). Njena majka je napustila porodicu vrlo mlada (kasnije je otkriveno da je patila od mentalne bolesti ili ludila). Chloe je prvi put srela Clarka u 8. razredu kad je doselila u Smallville i Clark je bio zamoljen da joj pokaže školu. Chloeini bliski prijatelji su Clark, Pete i Lana. Chloe se zaljubila u Clarka, a zajedno su išli i na školski ples. Chloena zaljubljenost se srušila kad je ugledala Clarka i Lanu zagrljene na Clarkovom tavanu. Nepotrebno je reći da je ovo zateglo prijateljske odnose između Lane i Chloe.
Tokom 4. sezone Chloe saznaje za Clarkove moći preko njegove djevojke Alicie. Njena pretpostavka je da su njegove moći došle od meteorskog kamenja kao što je to bio slučaj sa mnogim drugim tinejdžerima u Smallvilleu. Ona donosi odluku da neće otkriti svoje saznanje Clarku nadajući se da će joj on jednog dana dovoljno vjerovati da joj sâm kaže. U 4. sezoni je također otkriveno i da je Chloe izgubila svoju nevinost sa mladićem po imenu Jimmy. Bazirano na datom opisu zvuči kao da se radi o Jimmy Olsenu.
Pete Ross
Pete Ross (Sam Jones III) igra američki fudbal i golf, te pohađa nekoliko sekcija: poljoprivrednu, šahovsku, novinarsku i matematičku sekciju. Član je Key Cluba, studentske organizacije koja svojim članovima pruža mogućnost da kroz zalaganje za opšte dobro i pomoć drugima razviju svoju ličnost i osobine dobrih lidera. Peteova majka je sutkinja u Smallvilleu.
Pete je Clarkov najbolji prijatelj iz djetinjstva i srednje škole. Clark mu je pokazao svoje moći nakon što je Pete otkrio svemirski brod u polju, koji je izletio iz podrumskog skloništa porodice Kent za vrijeme tornada. Clark nalazi veliko olakšanje u tome što ima vršnjaka kojem može da se povjeri o svojim moćima. Povremeno se Pete osjeća kao da živi u Clarkovoj sjeni i ljubomoran je na prijateljstvo koje se razvija između Clarka i Lexa Luthora.
Nakon što su ga istukli federalni agenti koji su radili s Lexom Pete se seli u Witchitu, u Kanzas, sa svojom majkom koja je tu dobila funkciju federalne sutkinje pred kraj 3. sezone.
Martha Kent
Posvojena majka Clarka Kenta i supruga Jonathana Kenta, Martha Kent (Annette O´´Toole) je obično prikazana kao blag i brižan roditelj. Ona je pomogla usaditi jake moralne vrijednosti u Clarka. Zajedno sa svojim mužem ona vodi "Kentovu farmu ekološke hrane" (Kent Organic Produce). Tokom 2. sezone kratko je radila za Lionela Luthora, a tokom 4. sezone postala je i upravnica Talona.
Martha ima slab odnos sa svojim ocem pošto on nije podržavao njen brak s Jonathanom, tako da nije povjerila ni Clarkovu tajnu svom ocu. U 2. sezoni je zatrudnila kada ju je Clarkov brod izliječio od neplodnosti. Međutim, tu bebu je izgubila u tragičnoj nesreći.
Jonathan Kent
Posvojeni otac Clarka Kenta i suprug Marthe Kent, Jonathan Kent (John Schneider) je obično prikazan kao snažan i brižan čovjek na kojeg se može osloniti, mada je ponekad i tvrdoglav. Zajedno sa svojom ženom vodi "Kentovu farmu ekološke hrane", a zahvaljujući njemu i Marthi u Clarka je usađen jak osjećaj društvenog morala. Jonathan je prikazan kao pojam mudrog seoskog džentlmena, što ga čini savršenim ocem jedne američke legende. On i Clark su veoma bliski.
Rođen je 1961. godine kao sin g. Hirama Kenta i njegove supruge. Bio je zapažen igrač u svojoj srednjoškolskoj ekipi američkog fudbala, u Smallville High, i zabavljao se sa Nell Potter. Živi u Smallvilleu svoj cijeli život. Ima srčanih problema, što je posljedica epizode kada je privremeno bio dobio natprirodne moći od Jor-Ela. Povremeno je ljubomoran na Jor-Ela i veoma sumnjičav kad se radi o Luthorima.
Lionel Luthor
Poznati milijarder i osnivač "Luthor Korporacije" (LuthorCorp), Lionel je mračna ličnost, koja u svom sinu Lexu budi najgore osobine. Nakratko je oslijepljen u 2. sezoni, zatvoren je i kasnije oslobođen tokom 3. i 4. sezone, te je ostavljen u katatoničnom stanju na kraju 4. sezone. Lex je preuzeo Luthor Korporaciju za vrijeme Lionelovog zatvoreništva. Lionelov stil roditeljskog odgoja je često stavljen u kontrast s istim Jonathana Kenta.
NGC 270
NGC 270 (također poznat kao MCG -2-3-27 i PGC 2938) je spiralna galaksija koja je udaljena oko 174 miliona sg od Zemlje i nalazi se u sazviježđu Kit. Najveći prečnik je 1,70 (86 hiljada sg) a najmanji 1,2 uglovnih minuta (61 hiljada sg). Prvo otkriće je napravio John Frederick William Herschel 10. decembra 1798. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Likovi u "Smallvilleu"
Whitney Fordman
Tipični sportski fanatik, Whitney Fordman se bavi američkim fudbalom, košarkom, bejzbolom i atletikom. Izlazio je sa Lanom Lang, a kasnije se prijavio u mornaricu gdje je i poginuo u akciji.
Jason Teague
Jason Teague se pojavljuje kao jedan od glavnih likova u 4. sezoni. Bio je Lanin momak u Parizu i doselio se u Smallville, nenajavljeno, da bi mogao nastaviti svoju vezu s Lanom. Ulazeći dublje u Lanin život zaposlio se kao pomoćni trener ekipe američkog fudbala u Smallville High. Neočekivana posjeta Jasonove majke zajedno s Laninim dozivanjem duha jednog od njenih predaka otpočela je putovanje koje je Jasona i Lanu uplelo u potragu za svetim kamenjem Moći. Majčinim manipulisanjem Jason je postao koruptiran na svom putovanju. U završnoj epizodi 4. sezone Jason i njegova majka su poginuli. Iako je druga po redu meteorska kiša pogodila Smallville i neprestano pogađala kuću porodice Kent, u kojoj se Jason nalazio, sumnja se da se Lex Luthor pobrinuo za to da Jason iz nje ne izađe živ. O ovome scenariju vrijedi razmisliti i zbog navoda u novinama iz članka "Majka i sin poginuli", koji je Lana Lang čitala u premijernoj epizodi 5. sezone.
Grb Litvanske SSR
mini|desno|250px|Grb Litvanske SSR Grb Litvanske SSR je usvojen 1940. godine, od strane vlade Litvanske SSR. Grb se bazira na grbu SSSR-a. Prikazuje simbole poljoprivrede (grančice hrasta i pšenica). U pozadini se nalazi izlazeće sunce, simbol budućnosti litvanske nacije. Na grbu se nalaze i crvena zvijezda i srp i čekić, simboli komunizma. U sklopu grba se nalazi i moto SSSR-a "Proleteri svih zemalja, ujedinite se!" napisan na litvanskom i ruskom jeziku. U dnu grba se nalaze natpis "LTSR" (litvanska skraćenica za "Litvanska Sovjetska Socijalistička Republika").
Likovi u "Smallvilleu"
Jor-El
Iako nikada nije fizički prisutan Jor-El ima ogroman uticaj na Clarkova djela kako serijal napreduje. Vjeruje se da je u 2., 3. i 4. sezoni Jor-El vršio pritisak na Clarka da preuzme vladavinu nad Zemljom. Na kraju 2. sezone Clark je zbog tog ubjeđenja uništio svoj svemirski brod uzrokujući time i pobačaj svoje majke. Jor-El je tada pomogao Jonathanu Kentu da primi privremene natprirodne moći da zaustavi Clarka koji je bio nosio Crveni kriptonit da bi se mogao nositi s bolom. Ovo je uzrokovalo Jonathanove srčane probleme koji su se razvijali vremenom. Kasnije, u 4. sezoni, Jor-El je "reprogramirao" Clarka da traži tri moćna kamena. Uprkos Jor-Elovim upozorenjima Clark je dopustio da jedan od ta tri kamena dotakne ljudska krv, što je uzrokovalo meteorsku kišu u 4. sezoni. Suprotno Clarkovom vjerovanju, Jor-El ga je samo priremao za njegov kasniji okršaj sa Zodom.
Grb Litvanske SSR
Grb je bio na snazi do 1990, kada je zamjenjen današnjim grbom Litvanije.
Backdoor (računarstvo)
Backdoor (čita se bekdor, u prevodu "zadnja vrata") jest tajna metoda zaobilaženja normalne provjere identiteta ili enkripcije na računarima i drugim ugrađenim uređajima kao što su routeri. Backdoor obično služi da bi se osigurao udaljeni pristup nekom računaru, odnosno njegovom nekriptovanom sadržaju. Tako je moguće neovlašteno doći do informacija kao što su lozinke i druge osjetljive informacije ili da se napravi namjerna šteta na podacima.
Računarski crvi
Mnogi računarski crvi, poput Sobig-a i Mydoom-a, instaliraju backdoor na računaru. Tako spameri mogu slati neželjeni e-mail sa zaraženih mašina.
Sofisticirani pokušaj postavljanja backdoor-a u Linux kernel, razotkriven u novembru 2003. godine, je pokušao dodati malu i suptilnu promjenu koda subvertirajući sistem kontrole izvora koda.
Backdoor objektnog kôda
Backdoor objektnog koda je puno teže otkriti nego onaj sa izvornim kôdom. Objektni kôd je mnogo teže provjeriti, jer je dizajniran tako da se može mašinski čitati, i nije ljudski čitljiv. Ovakav backdoor je moguće ubaciti u momentu kompajliranja programa ili učitavanja aplikacije, tada da se maliciozni kod nikada ne pojavi na disku, već se nalazi u radnoj memoriji. Detekcija se radi provjeravanjem kontrolne sume (checksum) ili u nekim slučajevima mašinskom analizom objektnog koda.
Asimetrični backdoori
Tradicionalni backdoor je simetrična veza, tj. svako ga može koristiti. Asimetrični backdoor može da koristi samo napadač koji ga je i postavio. Ovakve vrste napada su definirane kao kleptografija. Najpoznatiji slučaj je bio kleptografski backdoor koji je Nacionalna Sigurnosna Agencija ubacila u Dual EC DRBG kriptografski algoritam.
IC 1865
IC 1865 (također poznat kao MCG 1-8-17, PGC 11035 i UGC 2391) je galaksija koja je udaljena oko 368 miliona sg od Zemlje i nalazi se u sazviježđu Kit. Najveći prečnik je 1,50 (160 hiljada sg) a najmanji 1,1 uglovnih minuta (118 hiljada sg). Prvo otkriće je napravio Stephane Javelle 21. decembra 1903. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6412
NGC 6412 (također poznat kao Arp 38, IRAS 17313+7544, MCG 13-12-26, PGC 60393 i UGC 10897) je prečkasta spiralna galaksija koja je udaljena oko 60 miliona sg od Zemlje i nalazi se u sazviježđu Zmaj. Najveći prečnik je 2,50 (44 hiljade sg) a najmanji 2,4 uglovnih minuta (42 hiljade sg). Prvo otkriće je napravio John Frederick William Herschel 12. decembra 1797. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kaptol (biskupijsko vijeće)
Kaptol predstavlja vijeće katoličkih svećenika u okviru biskupije. Članovi kaptola nazivaju se kanonici. Naziv kaptol potječe otuda što svećenici žive po posebnim pravilima od kojih se svaki dan čita jedan kapitul.
Kaptol je imao postrane posjede koje je dobijao od vladara. Zato je imao veliki uticaj ne samo na vjerske nego i na državne poslove. Najznačajniji kaptol u Hrvatskoj bio je u Zagrebu. Zagrebački kaptol imao je posjede u okolini Zagreba, Siska, Varaždinskih Toplica i drugih mjesta.
Kaspaza-6
Aminokiselinska sekvenca
Dužina polipeptidnog lanca je 293 aminokiseline, a molekulska težina  33.310 Da.
Funkcija
Ovaj gen kodira protein koji je član porodice cistein-aspartatnih proteaza (kaspaza). Sekvencna aktivacija kaspaza ima centralnu ulogu u fazi izvršenja ćelijskih apoptoza. Kaspaze postoje kao neaktivni proenzimi koji se podvrgavaju proteolitskoj obrada na konzerviranim asparaginskim ostacima kako bi se dobile dvije podjedinice, velika i mala, koje se dimer pretvaraju u aktivni enzim. Ovaj protein se obrađuje kaspazama 7, 8 i 10, i smatra se da funkcioniše kao nizvodni enzim u kaskadi aktivacije kaspaze. Kaspaza-6 se također može podvrgnuti samoobradi bez drugih članova porodice kaspaza. Alternativna prerada RNK ovog gena rezultira dvije varijante transkripta koje kodiraju različite izoforme. Kaspaza-6 ima ulogu u ranom imunskom odgovoru putem derepresije. Smanjuje ekspresiju imunosupresivnog citokina interleukina-10 i cijepa makrofage potiskujući IRAK-M. Što se tiče neurodegeneracija, kaspaza-6 cijepa HTT u Huntingtonovoj i APP u Alzheimerovoj bolesti. U oba slučaja rezultira agregacijom proteinskih fragmenata.
Nadija Rebronja
Nadija Rebronja (rođena 7. aprila 1982) jest pjesnikinja, esejistkinja i profesorica književnosti.
Biografija
Doktorirala je književnost na Filozofskom fakultetu u Novom Sadu. Predaje književnost na Državnom univerzitetu u Novom Pazaru.
Kao naučnik-istraživač boravila je na Univerzitetu u Beču (2009) i Univerzitetu u Granadi (2010–2011). Kao predavač književnosti održala je nekoliko gostujućih predavanja na univerzitetima u Panami na španskom jeziku. Govori engleski, španski i turski, služi se ruskim i poznaje arapski jezik. Dobitnica je Priznanja za poeziju gradonačelnika grada Penonome u Panami.
Školovala se, duže ili kraće živjela u Novom Pazaru, Beogradu, Novom Sadu, Sarajevu, Granadi, Beču i Istanbulu.
IC 176
IC 176 (također poznat kao MCG 0-6-4, PGC 7306 i UGC 1426) je spiralna galaksija koja je udaljena oko 204 miliona sg od Zemlje i nalazi se u sazviježđu Kit. Najveći prečnik je 1,90 (113 hiljade sg) a najmanji 0,4 uglovnih minuta (24 hiljade sg). Prvo otkriće je napravio Stephane Javelle 3. decembra 1891. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Tulekova džamija
Tulekova ili Hadži Zulfikareva džamija nalazi se u banjalučkom naselju Novoselija. Nazvana je Tulekovom, zbog mlinarske porodice Tulek, koja je održavala džamiju.
Historija
Džamija je izgrađena 1760. Prema konceptu prostorne organizacije pripada tipu džamija sa otvorenim trijemom, četvorovodnim krovom i drvenom munarom. Ulazni trijem i centralni molitveni prostor povezani su četverovodnim krovom u jednu cjelinu. Objekat ima skoro kvadratičnu osnovu dimenzija približno metara.
Rušenje
Spaljena je za vrijeme rata u Bosni i Hercegovini 17. maja 1993; izgorio je krov, munara i trijem, a zidovi su oštećeni.
Obnova
Obnova džamije je završena. Tulekova džamija je peta po redu obnovljena džamija u Banjoj Luci.
Šumet
Hrvatska:
Grb Latvijske SSR
mini|desno|250px|Grb Latvijske SSR Grb Latvijske SSR je usvojen 25. augusta 1940, od strane vlade Latvijske SSR. Grb se bazira na grbu SSSR-a. Prikazuje simbole poljoprivrede (pšenica) i moreplovstva (Baltičko more). Na grbu se nalaze i zvijezda petokraka i srp i čekić, simboli komunizma. U sklopu grba se nalazi i moto SSSR-a "Proleteri svih zemalja, ujedinite se!" napisan na latvijskom i ruskom jeziku. U dnu grba se nalaze natpis "Latvijas PSR".
Grb je bio na snazi do 1990, kada je zamjenjen današnjim grbom Latvije, originalno usvojenim 1918.
Graham Chapman
Graham Arthur Chapman (8. januar 1941 – 4. oktobar 1989) bio je engleski glumac, pisac i ljekar, najpoznatiji kao jedan od članova čuvene humorističke trupe Monty Python. U njoj se istakao kao tumač glavnih uloga u njenim igranim filmovima - kao kralj Arthur u Monty Python and the Holy Grail i Brian u Monty Python's Life of Brian. Glumio je i u filmu Yellowbeard.
FK Modriča
Fudbalski klub "Modriča Maksima" Modriča je nogometni klub iz Modriče, Bosna i Hercegovina. Osnovan je 1921. godine. Takmiči se u Prvoj ligi Republike Srpske.
Historija
Počeci bavljenja sportom u Modriči vezani su za fudbal i datiraju od 1921. godine. Prvu fudbalsku loptu donio je iz Praga student Đoka Petrović. Fudbalski klub iz Modriče osnovan je daleke 1922. godine. Prvi fudbalski klub zvao se “Rogulj”, ali je ubrzo promijenio ime u “Zora”. U prvim godinama razvoja ovog sporta nisu postojala zvanična takmičenja - igrale su se samo prijateljske utakmice sa susjednim mjestima, a igrači su sami sebi nabavljali sportsku opremu. Prvu zvaničnu utakmicu “Zora” je odigrala sa svojim susjedima, fudbalerima “Bosanca” iz Bosanskog Šamca 1923. godine, a rezultat je bio 2:2. Fudbalski klub “Zora” postojao je sve do 1927. godine kada su mu vlasti zabranile rad. Ubrzo se formira drugi klub pod imenom “Olimpija”, koji pod ovim imenom postoji sve do 1938. godine, kada mijenja ime u fudbalski klub “Dobor”. Po izbijanju rata prestaju sve sportske aktivnosti, a tek po završetku rata, augusta 1945. godine, formira se novi fudbalski klub pod imenom “Sloga”. Klub je mijenjao ime u “Napredak” sve dok konačno nije dobio ime “Modriča”. Najveći uspjesi kluba u nekadašnjoj Jugoslaviji su bili u sezoni 1968/69. godine, kada osvaja prvo mjesto i naslov amaterskog prvaka Bosne i Hercegovine, a drugo mjesto na takmičenju za amaterskog prvaka Jugoslavije. Dres fudbalskog kluba iz Modriče ispred ostalih nosili su i: Nikola Nikić, Goran Peleš, Slavko Cvijić, Dragan Voćkić, Rade Radulović, Slavko Mamuzić, Mustafa Ćoralić, Milorad Savkić, Mario Stanić
Sezona 2002/2003 u Prvoj ligi Republike Srpske bila je najuspješnija godina FK Modriča Maxima u poslijeratnom periodu. FK Modriča Maksima je u toj sezoni osvojila titulu prvaka Republike Srpske (prvo mjesto sa 68 bodova, sedam više od drugoplasirane Slavije iz Istočnog Sarajeva) i uspjeli da se plasiraju u Premijer ligu Bosne i Hercegovine. Šef stručnog štaba Modričana u to vrijeme je bio proslavljeni fudbaler Željezničara iz Sarajeva i Arisa iz Soluna, Nikola Nikić - Krba.
Ulazak u Premijer ligu
FK Modriča Maxima je u debitantskoj sezoni u Premijer ligi BiH ostvarila najveći uspjeh u historiji kluba. Modriča je trijumfom u Finalu Kupa Bosne i Hercegovine (savladali banjalučki Borac nakon jedanaesteraca) obezbijedili nastup u kvalifikacijama za Kup UEFA. Uspješna sezona krunisana je osvajanjem šestog mjesta u Premijer ligi Bosne i Hercegovine, što je ocijenjeno kao izuzetno dobar uspjeh sa obzirom da je to bila prva sezona Modričana u elitnom takmičenju BiH. Svi ovi uspjesi ostvareni su pod vođstvom Mitra Lukića.
U drugom pretkolu pretkvalifikacija za Kup UEFA Modriči je žrijeb podario ekipu Levskog iz Sofije. U prvoj utakmici u Sofiji, 12. augusta 2004, od samog početka sve je krenulo naopako za Modričane. Već u 5. minutu Sreten Vasić je postigao autogol za 0-1. 8 minuta kasnije već je bilo 0-2, Georgi Chilikov. Sve do 70. minute Modriča Maxime je imala zadovoljavajućih 0-2, a onda novi hendikep, Gvozden Zelinčević zaradio je crveni karton i tako su srušeni svi snovi za povoljan rezultat. Georgi Chilikov postigao je još dva gola za svoj het-trik, dok je Stanislav Eangelov postavio konačan rezultat, 5-0 za Levski. mini|Bivši grb FK Modriče (u to doba još uvijek FK Modriča Maxima) Revanš utakmica nije donijela puno novina u duelu Modriča Maxime i Levskog. Kao i protiv "Santa Colome" i ovu utakmicu su odigrali kao domaćini u Ugljeviku. FK Modriča se koliko toliko ravnopravno nosili u prvom dijelu kada je rezultat bio 0-0, a onda su Bugari igru preuzeli u svoje ruke i još jednom deklasirali Modričane, 0-3. Strijelci za Levski bili su Telkijski i Wagner dva puta. Time se završilo ovo kratko, ali značajno putovanje FK "Modriča Maxima" po fudbalskoj Evropi.
Pad
U sezoni 2007/08 Modriča ponovo uspjeva da osvoji titulu prvaka Bosne i Hercegovine, ali je u sljedećoj sezoni završila tek na 13. mjestu, da bi 2010. godine ispala u Prvu ligu RS. Sljedećih, Modriča više ne uspjeva osigurati povratak u Premijer ligu završavajući sezone srednjim učinkom, a 2014. godine klub je osvajanjem 12. mjesta ispao i iz Prve lige Republike Srpske.
U februaru 2018. došlo je do velike promjene u klubu. Tadašnje rukovodstvo kluba odlučuje da zamjeni dotadašnji žuto-plavi grb sa logom kompanije Maxima iz Modriče srpskom trobojkom sa logom kompanije "Alfa" u sredini, koja je postala novi sponzor kluba. Međutim, Alfa je se već nakon pola godine ponovo povukla iz kluba, koji se od novembra 2018. takmiči kao FK Modriča.
Trenutni sastav
''Posljednja izmjena: 15. 12. 2018''
Rhode Island
Rhode Island je američka savezna država. Ovo je po površini najmanja američka savezna država na istoku zemlje u Novoj Engleskoj. Službeno i puno ime države je State of Rhode Island and Providence Plantations'.
Rhode Island je bila prva od 13 kolonija koje su proglasile nezavisnost od britanske uprave i posljednja država koja je potpisala Ustav Sjedinjenih Američkih Država
Geja (mitologija)
Geja ili Gaja (grč. Γῆ, Γαῖα = Zemlja) je u grčkoj mitologiji jedna od Primordijalnih bogova, Majka Zemlja, a nastala je iz Haosa. Geja je majka predaka – ponekad partenogena – cijelog života. Ona je majka Urana (neba), iz čije je seksualne zajednice rodila Titane (koji su i sami roditelji mnogih olimpskih bogova), Kiklope i Džinove; kao i Ponta (more), iz čijeg je spoja rodila iskonske morske bogove. Njen ekvivalent u rimskom panteonu bila je Terra.
Grčka mitologija
Hesiodova Teogonija (Postanak bogova) govori da je nakon Haosa nastala Geja, Zemlja,kao vječno sjedište besmrtnika koji posjeduju Olimp iznad. nakon Geje došao je "mračni Tartar u dubini zemlje široke staze", a zatim Eros, bog ljubavi. Hesiod dalje kaže da je Geja iznjedrila Uran (Nebo, Nebo) da je "pokrije sa svih strana". Geja je također rodila Ourea (Planine) i Ponta (More), pa je Uranu rodila Okeana, Keja i Krija te Titane Hiperiona i Japeta, Teju i Reju, Temidu i Mnemozinu, te Febu od zlatne krune i dražesnu Tetiju. "Nakon njih rodio se Kron lukavi, najmlađi i najstrašniji od njene djece, i mrzio je svoga krepkog oca." Potom je rodila jednooke Kiklope, čija su imena: Bront ("gromovnik"), Sterop ("munja") i "sjajni" Arg: "Snaga, moć i umijeće bili su u njihovim djelima." Nakon njih rađa Centimane, čije ime znači "storuki", jer imaju sto ruku, a također i pedeset glava. Uran je sakrio Kiklope i Hekatonhire jer su ružni, u podzemlje, a Geja se naljutila jer je voljela svu svoju djecu, bez obzira na izgled. Oblikovala je srp i dala ga Kronu. On je kastrirao svog oca iz zasjede, a iz sjemena koje je palo na Zemlju rođeni su snažne Erinije i naoružani Giganti, te jasenove nimfe Melije. Od Uranovih testisa u moru izašla je Afrodita, iako se tvrdi da je Zeusova kćer. Započelo je zlatno doba. Zeus je svrgnuo Krona. Geja je rodila Ehidnu i Tifona Tartaru, a Pontu morske bogove. Svoje proročke moći dala je Posejdonu, Apolonu ili Temidi. Apolon je najpoznatiji po svojoj proročkoj moći u Delfima, koji postoje od Homerova vremena, a nastali su tako da je Apolon ondje ubio Gejino dijete Pitona. Hera je stoga kaznila Apolona, poslavši ga kralju Admetu da bude pastir na devet godina.
Štovanje Geje
mini|lijevo|180 px|Eon-Uran i Geja, rimski mozaik Geja je obožavana pod epitetom "Anesidora", što znači "darodavac". Ostali epiteti bili su Calligeneia (rođena prelijepa), Eurusternos (boginja sa širokim grudima), i Pandôros.
Mnogi moderni neopagani, posebno helenističke neopaganske sekte u Sjedinjenim Državama, aktivno štuju Geju. Vjerovanja koja se odnose na Geju razlikuju se međusobno od uobičajenog vikanskog vjerovanja do šireg neopaganskog uvjerenja da je Geja božica svega stvaranja, Majka Božica iz koje svi ostali bogovi proizlaze. Geja utjelovljuje planete i Zemlju i svemir. Obožavanje Geje razlikuje se, protežući se od klanjanja do druidskog rituala. Gejine su životinje zmija, bik, svinja i pčele. U njenoj se ruci narkotičan mak može preobraziti u mogranj. Neki uobičajeni oblici štovanja mogu uključivati klanjanje, pokušavajući doseći veću povezanost sa Zemljom, šamanističke običaje, ubiranje desetine, veličanje i moljenje, stvaranje inspiriranih umjetničkih djela posvećenih božici, paljenje ulja i tamjana, uzgajanje biljaka i vrtova, stvaranje i održavanje posvećenih gajeva te spaljivanje kruha ili prolijevanje pića kao žrtvenih darova. Ostali oblici štovanja mogu doista biti zajednički, jer obožavanje Geje vrlo je rašireno i može poprimiti mnoge oblike.
Druge kulture
U litvanskoj mitologiji Geja - Žemė kći je Sunca i Mjeseca, Dangusova (Varunova) žena. U tihookeanskim kulturama Majka Zemlja poznata je pod jednako mnogo imena i s jednako mnogo atributa kao i kulture koje su je obožavale, na primjer Maori čiji je mit stvaranja uključivao Papatuanuku, partnericu Ranginuija - Oca Neba. U Južnoj Americi još se u Andama održao kult Pachamama (u područjima Bolivije, Perua, Ekvadora, Argentine i Čilea). Ime dolazi od Pacha (kečua za promjenu, epohu) i Mama (majka). Staromeksičke kulture odnose se na majku zemlju kao Tonantzin Tlalli što znači "Obožavana Majka Zemlja". U indijskim religijama majka svega stvaranja se naziva "Gayatri", a iznenađujuće je bliska Geji. Jedino su Egipćani obožavali boga Zemlje Geba.
Moderna teorija
Mitološko ime ponovno je 1969. oživio James Lovelock u svojoj knjizi Geja: Novi pogled na život na Zemlji. Hipoteza predlaže da su živi organizmi i neorganski materijali dio dinamičkog sistema koji oblikuje Zemljinu biosferu i održava Zemlju kao pogodno okruženje za život. Sama Zemlja se posmatra kao "superorganizam" sa samoregulatornim funkcijama. Dalje knjige Lovelocka i drugih popularizirale su Geja hipotezu, koju su 1970-ih prvi prihvatili ekolozi New Agea kao dio povećane svijesti o ekologiji. U narednim decenijama, ekolozi i drugi stručnjaci, kao i sam Lovelock, potvrdili su i nastavljaju da otkrivaju sa sve većim detaljima da su atmosferska koncentracija O2, salinitet okeana i brojne druge karakteristike Zemlje samoregulisani i upareni procesi koji uključuju stijene, zrak, vodu i žive organizme. Posljedično, Lovelockov uvid mu je donio doživotnu nagradu Kraljevskog geografskog društva Discovery (2001.) i Wollaston medalju (2006.), najveću nagradu Geološkog društva Londona, čiji su prethodni dobitnici bili Charles Darwin; dalje, Lovelock je imenovan za komandanta Ordena Britanske imperije (CBE) za zasluge u proučavanju nauke i atmosfere u novogodišnjim počastima 1990. i članom Ordena časti (CH) za zasluge za Globalna nauka o životnoj sredini u novoj godini 2003.
Grb Ruske SFSR
mini|desno|250px|Grb Ruske SFSR Grb Ruske SFSR je usvojen 10. jula 1918. godine, od strane vlade Ruske SFSR, i nekoliko puta je mijenjan. Grb se bazira na grbu SSSR-a. Prikazuje simbole poljoprivrede (pšenica) i izlazeće sunce, simbol budućnosti ruske nacije. Na grbu se nalaze i crvena zvijezda i srp i čekić, simboli komunizma. U sklopu grba se nalazi i moto SSSR-a "Proleteri svih zemalja, ujedinite se!" napisan na ruskom jeziku. U gornjem dijelu grba se nalazi natpis "PCФCP" (ruska skraćenica za "Ruska Sovjetska Federativna Socijalistička Republika").
Sličan grb su koristile i Autonomne Sovjetske Socijalističke Republike.